ชุดคำพูดด้านการป้องกันยาเสพติด


รัฐบาลได้ยกระดับการป้องกันและการแก้ไขปัญหายาเสพติดเป็นวาระเร่งด่วน ที่ต้องลดความต้องการ (Demand) ในการใช้ยาเสพติด ในกลุ่มเด็กและเยาวชนให้ได้โดยเร็วและเห็นผลอย่างเป็นรูปธรรม ซึ่งสำนักงาน ป.ป.ส.     ได้ให้ความสำคัญกับการสร้างภูมิคุ้มกันยาเสพติดในเด็กและเยาวชน เพื่อไม่ให้เกิดผู้เสพรายใหม่ ปลูกฝังการมีจิตอาสา มีส่วนร่วมในการทำกิจกรรมเพื่อสังคม พร้อมที่จะเข้ามามีส่วนร่วมเป็นพลังในการพัฒนาประเทศ เพื่อให้สังคมไทยปลอดภัยจากยาเสพติด

สำนักงาน ป.ป.ส. มุ่งเน้นการสร้างภูมิคุ้มกันให้เด็กและเยาวชน ไม่เข้าไปเกี่ยวข้องกับยาเสพติด                     จึงได้นำแนวคิด Executive Function (EF) ซึ่งเป็นทักษะที่เกิดจากการพัฒนาศักยภาพทางสมองให้สามารถจัดการชีวิตตนเองได้อย่างถูกต้อง มาประยุกต์ใช้เพื่อสร้างภูมิคุ้มกันยาเสพติดในเด็กปฐมวัย สร้างความรู้      ความเข้าใจถึงโทษและพิษภัยของยาเสพติดให้เหมาะสมกับช่วงอายุ โดยหวังให้สังคมร่วมกันสร้างพลเมือง     รุ่นใหม่ไร้ยาเสพติด

การสร้างภูมิคุ้มกันยาเสพติด เป็นนโยบายที่รัฐบาล และสำนักงาน ป.ป.ส. ได้ให้ความสำคัญอย่างมาก         และดำเนินการร่วมกับหน่วยงานภาคีต่างๆ มาอย่างต่อเนื่อง โดยได้มีการรณรงค์ประชาสัมพันธ์ผ่านช่องทาง/วิธีการต่างๆ อาทิ สื่อโทรทัศน์ สื่อวิทยุ สื่อSocial Media และสื่อกิจกรรม เพื่อให้ประชาชนมีความรู้         ความเข้าใจที่ถูกต้องเกี่ยวกับโทษพิษภัยของยาเสพติด ทั้งในมิติของสุขภาพที่ส่งผลกระทบต่อตนเอง            มิติทางกฎหมาย และมิติทางสังคม มีความรู้ความเข้าใจเกี่ยวกับวิธีการป้องกันยาเสพติดต่อตนเอง ครอบครัว ชุมชน รวมทั้งกฎหมาย ที่เกี่ยวข้องกับยาเสพติด

สำนักงาน ป.ป.ส. มีแผนสร้างภูมิคุ้มกันยาเสพติดกลุ่มผู้ใช้แรงงาน โดยรณรงค์ประชาสัมพันธ์ให้ความรู้       และสร้างความเข้าใจเกี่ยวกับโทษพิษภัยของยาเสพติด เพื่อเสริมสร้างภูมิคุ้มกันยาเสพติดให้แก่ผู้ใช้แรงงานการลดปัจจัยเสี่ยงของแต่ละกลุ่มอาชีพ ควบคู่กับการสร้างสภาพแวดล้อมที่ดีของสถานประกอบการ และการสร้างสมดุลระหว่างการทำงานกับคุณภาพชีวิต เพื่อลดปัจจัยเสี่ยงต่อการไปเกี่ยวข้องกับยาเสพติด   

“ผู้เสพ คือ ผู้ป่วย” สำนักงาน ป.ป.ส. ขอเชิญชวนให้ผู้ที่ใช้ยาเสพติด หรือผู้ปกครอง หรือครอบครัว             นำผู้เสพซึ่งเราถือว่าเป็นผู้ป่วย เข้ามารับการบำบัดรักษาได้ที่โรงพยาบาล หรือสถานพยาบาลของรัฐทุกแห่ง โดยการบำบัดรักษายาเสพติดจะไม่มีการเสียค่าใช้จ่ายใดๆ ทั้งสิ้น ไม่เสียประวัติ ไม่มีความผิด

